### **TFR - Többoldalú Munkavégzési megállapodás**

|  |
| --- |
|  |
|  |

**TÖBBOLDALÚ MUNKAVÉGZÉSI MEGÁLLAPODÁS**

LÉGVEZETÉKES ÖSSZEKÖTTETÉS NÉLKÜLI TÉRFIGYELŐ RENDSZER KISFESZÜLTSÉGŰ SZABADVEZETÉKES ÉS KÖZVILÁGÍTÁSI ELOSZTÓHÁLÓZATOK, VALAMINT KÖZÉPFESZÜLTSÉGGEL KÖZÖS OSZLOPSORON LÉVŐ KISFESZÜLTSÉGŰ ELOSZTÓHÁLÓZATOK TARTÓSZERKEZETEIN TÖRTÉNŐ FEL- ÉS LESZERELÉSÉRE

**BÉRLŐ NEVE:**

**KIVITELEZŐ NEVE:**

**TELEPÜLÉS NEVE:**

* 1. **A megállapodó Felek**

Egyrészről:

**OPUS TITÁSZ Áramhálózati Zártkörűen Működő Részvénytársaság**, (továbbiakban: **Bérbeadó** vagy OPUS TITÁSZ Zrt.)

Székhelye:

Adószáma:

Cégjegyzék száma:

Másrészről:

**………** (továbbiakban: **Bérlő** vagy ………)

Székhelye:

Adószáma:

Cégjegyzék száma: Cg.

Magyar Államkincstár törzsszáma:

Harmadrészről:

**………** (továbbiakban: **Kivitelező** vagy ………)

Székhelye:

Adószáma:

Cégjegyzék száma: Cg.

A továbbiakban együtt: **Szerződő Felek**

* 1. **A megállapodás tárgya**

A **[NÉV]** településen a Bérbeadó tulajdonában lévő kisfeszültségű szabadvezetékes és közvilágítási elosztóhálózatok (továbbiakban: KIF hálózat) és/vagy középfeszültségű szabadvezeték-hálózattal közös oszlopsoron lévő kisfeszültségű elosztóhálózat (továbbiakban: KÖF+KIF hálózat) tartószerkezetein elhelyezendő és/vagy elhelyezett, a Bérlő tulajdonát képező **egyedi, légvezetékes összeköttetés nélküli térfigyelő kamerák és tartozékaik (továbbiakban együttesen: térfigyelő rendszer vagy TFR)** KIF és/vagy KÖF+KIF hálózatok tartószerkezeteire történő felszerelése és/vagy azokról való bontása a Bérlő által ezzel a tevékenységgel megbízott Kivitelező által, valamint az ily módon létrejövő és/vagy megszűnő közös használatú oszlopokon történő munkavégzés szabályai és munkabiztonsági kérdései.

* 1. **A megállapodás célja**

Jelen Megállapodás célja a 2. pont szerint végzendő kivitelezési és/vagy bontási munkák esetében a munkavégzés feltételeinek és villamos biztonsági követelményeinek rögzítése.

* 1. **Tulajdonjogi határok**

A 2. pont szerinti közös használatú oszlopoknak a villamosenergia-elosztás céljait szolgáló része (oszlopok, erősáramú vezetékek és tartószerelvényeik stb.) a Bérbeadó, a létesítendő és/vagy bontandó TFR a (térfigyelő kamerák és tartozékaik) a Bérlő tulajdonát képezi.

* 1. **A munkavégzés szabályai**
  2. A Szerződő Felek megállapodnak, és a Kivitelező tudomásul veszi, hogy a Bérbeadó KIF és/vagy KÖF+KIF szabadvezeték-hálózatainak oszlopain csak a Bérbeadó által kiadott hatályos **„2211\_00\_F\_A** *Idegen tulajdonú eszközök elhelyezése hálózati létesítményeken – Szabályzat***”** (továbbiakban:„Szabályzat”) *1.2.4. Munkavégzés szabályai a Bérbeadó hálózatainak oszlopain*, valamint az *1.3.2. Térfigyelő rendszer létesítése* című fejezeteiben leírt előírások és ügymenet szerint végezhet munkát.
  3. A Bérlő kizárólagosan felelős azért, hogy az általa TFR létesítéssel kapcsolatos munkák elvégzésére igénybe vett Kivitelező megismerje az 5.1. pontban hivatkozott Szabályzat, valamint a munkavégzésre vonatkozó egyéb szabályozások és rendelkezések előírásait. A Bérlő az általa megbízott Kivitelező munkájáért úgy felel, mintha a munkát maga végezné.
  4. A Kivitelező kijelenti, hogy az 5.1. pontban hivatkozott Szabályzatot a Bérbeadótól átvette, és annak tartalmát megismerte.
  5. A Kivitelező kijelenti, hogy a hatályos **MSZ 1585** szabvány szerinti – az oszlopon való munkavégzéshez elengedhetetlenül szükséges – kioktatottsági feltétel megszerzéséhez a KIF és/vagy KÖF+KIF hálózatok oszlopain munkát végző személyei részére saját költségén biztosította az oktatást az erre jogosult oktatási intézménynél, munkavállalói a KIF és/vagy KÖF+KIF hálózatok tartószerkezetein történő munkavégzés tekintetében megfelelnek a hatályos **MSZ 1585** szabvány által előírt személyi feltételeknek, valamint a Bérbeadó által támasztott követelményeknek, és rendelkeznek a munkavégzésre jogosító, érvényes KOS-igazolvánnyal.

* 1. A Kivitelező tudomásul veszi, hogy lejárt érvényességű, oszlopon való munkavégzésre jogosító KOS-igazolvánnyal vagy igazolvány nélkül a KIF és/vagy KÖF+KIF hálózatok tartószerkezetein és a rajtuk elhelyezett TFR-en munkát nem végezhet.
  2. A Kivitelező oszlopon munkát végző személyei munkavégzésük során az érvényes, oszlopon való munkavégzésre jogosító KOS-igazolványukat kötelesek maguknál tartani, és a Bérbeadó képviselőjének kérésére bemutatni.
  3. A Kivitelező az oszlopon való munkavégzésre kioktatott és KOS-igazolvánnyal rendelkező munkavállalóinak névsorát kérés esetén naprakészen biztosítja a Bérbeadó részére.
  4. A Kivitelező oszlopon munkát végző személyei a KIF és/vagy KÖF+KIF hálózatok oszlopaira való feljutást és azokon történő munkavégzést a Bérbeadó által kiadott hatályos „**5602\_01\_U\_A** *Magasban való munkavégzés – Utasítás*”-ban leírtaknak megfelelően kötelesek végezni. Az oszlopokra való feljutás során az oszlopon lévő erősáramú földkábeleknek, szakaszbiztosító szekrények le- és felszálló vezetékeinek, valamint mechanikailag ilyen igénybevételre nem méretezett védőcsőnek létrát TILOS nekitámasztani, illetve ezeknek építhető létraelemet nekifeszíteni!
  5. A Kivitelező tudomásul veszi, hogy a KIF és/vagy KÖF+KIF hálózatokon mindennemű munkavégzés tiltott kedvezőtlen időjárási feltételek között, villámlás, heves zápor, zivatar, viharos szél és erősen korlátozott látási viszonyok (pl. sűrű köd, csapadék vagy hóesés) esetén. Ezek bekövetkezte esetén a munkavégzést fel kell függeszteni, és a Bérbeadó üzemeltető személyzetét értesíteni kell.
  6. TFR áramütés elleni védelmi bekötése

A TFR áramütés elleni védelmi bekötése az erősáramú hálózat áramütés elleni védelmi rendszerébe (egyen potenciálra hozás) a TFR létesítési munkálatainak részét képezi. A Kivitelező a TFR áramütés elleni védelmi bekötését a Szabályzat **M-02** *„TFR áramütés elleni védelmi bekötése”* mellékletének előírásai szerint köteles kialakítani.

* 1. Amennyiben a Kivitelező a Bérbeadó KIF és/vagy KÖF+KIF hálózatainak oszlopain szabálytalanul, nem a munkabiztonsági előírásoknak megfelelően végez munkát, akkor a Bérbeadó a Bérlővel és a Kivitelezővel szemben a Bérlővel kötött hatályos „TFR - Együttműködési megállapodás” 13.3. és 13.3.1. – 13.3.3. pontjaiban leírt szankciókat alkalmazza.
  2. **Feszültségmentesítés igénylése**
  3. A Kivitelező a feszültségmentesítési kérelmét a Bérbeadó illetékes áramhálózati üzeménél nyújtja be, melynek költsége a megrendelő felet terheli. A megrendelő fél a feszültségmentesítési kérelmet az esedékesség napja előtt legalább 25 naptári nappalköteles benyújtani az áramhálózati üzemhez.
  4. A Bérbeadó felhívja a Kivitelező figyelmét arra, hogy bizonyos esetekben – a 200 kW rendelkezésre álló teljesítmény feletti teljesítményű felhasználókat érintő KIF hálózatoknál – a feszültségmentesítési kérelem átfutási ideje a 6.1. pontban írt időintervallumot jelentősen meghaladhatja e felhasználók feszültségmentesítéshez való viszonyulása következtében.
  5. A Kivitelezőnek a megrendelőn fel kell tüntetnie a feszültségmentesítendő hálózatszakasz pontos megnevezését, a feszültségmentesítés tervezett időtartamát, valamint a munkacsoport vezetőjének a nevét.
  6. A Kivitelező a feszültségmentesítéssel járó munkáit úgy szervezi, hogy a Bérbeadó hálózatán a villamosenergia-ellátás a lehető legkisebb felhasználói körben és legrövidebb időtartamig szüneteljen.
  7. **Eljárás baleset esetén**
  8. A Szerződő Felek – jelen Megállapodásban rögzített kapcsolattartás útján – a közös oszlopsoros hálózaton bekövetkező, a TFR-rel kapcsolatban végzett munkával összefüggő minden balesetet haladéktalanul jelentenek egymásnak.
  9. A Szerződő Felek közösen vizsgálják ki a munkavállalóikat a Bérbeadó KIF és/vagy KÖF+KIF hálózatain végzett munkájuk során ért mindennemű baleseteket, ezen belül kiemelten a
* villamos áramütéses balesetet,
* leesés miatti balesetet,
* tartószerkezet meghibásodásából bekövetkezett balesetet, valamint
* a TFR miatt a Bérbeadó üzemeltető személyzetét ért balesetet.
  1. A Szerződő Felek a 7.2. pontban leírt eseteken túlmenően jelentik a TFR-rel kapcsolatban végzett munkával összefüggő kvázi baleseteket és személyi sérüléssel járó baleseteket is. Egyebekben a balesetek bejelentése és kivizsgálása során *a munkavédelemről szóló* **1993. évi XCIII. törvény** előírásai szerint járnak el.
  2. **Rongálások, káresetek**
  3. A TFR fel-, illetve leszerelése során az egymás berendezéseiben okozott rongálásokat a Szerződő Felek kötelesek egymásnak haladéktalanul bejelenteni. A rongálás okozta meghibásodás helyreállításának költségei a hibát előidéző Felet terhelik.
  4. Külső, harmadik személy általi károkozás esetén az esemény, illetve következményeinek észleléséről a Szerződő Felek kölcsönösen értesítik egymást. A saját berendezésben keletkezett károkról felvett káreseti jegyzőkönyvben a többi Fél esetleges kárára is utalni kell. A károkozóval szemben a Szerződő Felek egymástól függetlenül járnak el.
  5. Élet- és balesetveszélyes, valamint vagyonbiztonságot veszélyeztető esetekben – amennyiben a Kivitelező nem intézkedik soron kívül – a Bérbeadó a TFR-t a szükséges mértékben, kártérítési kötelezettség nélkül eltávolíthatja.
  6. **Bejelentések intézése**
  7. A Szerződő Felek a jelen Megállapodásban megfogalmazott, valamint a TFR létesítésével és bontásával összefüggő bejelentéseiket az alábbi kapcsolattartók felé teszik meg.
  8. A Bérbeadó részéről értesítendő:
* az áramhálózati üzem kapcsolattartója:

neve:

telefonszáma(i):

* a tárgyi településen illetékes területgazda:

neve:

telefonszáma(i):

* 1. A Bérlő részéről értesítendő kapcsolattartó személy(ek):

neve:

címe:

telefonszáma(i):

neve:

címe:

telefonszáma(i):

* 1. A Kivitelező részéről értesítendő kapcsolattartó személy(ek):

neve:

címe:

telefonszáma(i):

neve:

címe:

telefonszáma(i):

* 1. A bejelentéseket mindhárom helyen kölcsönösen naplózni kell.
  2. **Egyéb rendelkezések**
  3. A jelen Megállapodás 9. pontjában rögzített adatok módosítása – bármelyik Szerződő Fél részéről – cégszerű aláírással ellátott értesítő levéllel történhet, mely jelen Megállapodáshoz csatolandó és azzal együtt kezelendő.
  4. Jelen Megállapodás mindhárom Szerződő Fél cégszerű aláírásával lép hatályba, és az aláírásától számított 4 hónapig érvényes.

|  |  |
| --- | --- |
| Kelt: | Kelt: |
| **…………………………………………….**  **…………………………………………….**  mint Kivitelező | **…………………………………………….**  aláíró 1 aláíró 2  **OPUS TITÁSZ Zrt.**  mint Bérbeadó |
| Kelt: |
| **…………………………………………….**  **…………………………………………….**  mint Bérlő |